Շրջանառության մեջ դրված այս երկու նախագծերն էլ առաջիկա օրերին կներկայացվեն խորհրդարանի քննարկմանը: Դրանց ընդունման դեպքում հնարավոր է, որ հասարակությունն այլևս չտեղեկացվի կառավարության նիստերի ընթացքում տեղի ունեցած քննարկումների մասին․ համապատասխան նախագիծը սահմանում է, որ կառավարության նիստերը կլինեն դռնփակ, վարչապետի որոշմամբ՝ դրանց մի մասը միայն կարող է անցկացվել բաց ռեժիմով։ Ավելին՝ կառավարության անդամն իրավունք չի ունենա առանց վարչապետի թույլտվության տեղեկատվություն հրապարակել որևէ հարցի շուրջ նիստում ծավալված քննարկման մասին: